Diari Oficial de la Generalitat Valenciana


Sumari del DOGV 9122, del 07-07-2021 (2021/7422)

Extracte de la Resolució d'1 de juliol de 2021, del rector de la Universitat Miguel Hernández d'Elx, per la qual es convoquen ajudes per a la requalificació del sistema universitari espanyol per a 2021-2023.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9122

Data del DOGV
:   07-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7422


Data del document
:   01-07-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució d'1 de juliol de 2021, del rector de la Universitat Miguel Hernández d'Elx, per la qual es convoquen ajudes per a la requalificació del sistema universitari espanyol per a 2021-2023. [2021/7422]  
BDNS (identif.): 573208.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans):  
  
Primer. Beneficiaris  
Es contemplen tres modalitats d'ajudes:  
1. Ajudes «Margarita Salas» per a la formació de joves doctors. Joves doctors que reunisquen els següents requisits:  
a) Haver obtingut el títol de doctor en la Universitat Miguel Hernández d'Elx i haver transcorregut com a màxim dos anys entre la data d'obtenció del títol de doctor i la del tancament del termini de presentació de sol·licituds. S'entendrà que s'ha obtingut el títol de doctor a partir del dia de pagament de les taxes per a la seua expedició. També s'admetran les sol·licituds d'aquell personal investigador que havent obtingut el títol de doctor en una universitat privada, desitge realitzar tota l'estada postdoctoral o l'últim any de la mateixa en la Universitat Miguel Hernández d'Elx.  
b) No obstant això, s'ampliarà el citat termini de dos anys quan concórrega alguna de les següents situacions:  
1. Naixement de fill/a, o cura de fill/a en els casos d'adopció o en els supòsits de guarda amb finalitats d'adopció o acolliment permanent, sempre que la data de naixement o, si escau, de la resolució judicial o administrativa s'haja produït entre la data d'obtenció del grau de doctor i la data de tancament del termini de presentació de sol·licituds. S'hi aplicarà una ampliació d'un any per cada fill/a.  
  
2. Incapacitat temporal durant l'embaràs per causes vinculades amb aquest, suspensió del contracte per risc durant l'embaràs o per risc durant la lactància natural d'un/a menor de nou mesos. S'hi aplicarà una ampliació igual al període justificat.  
3. Incapacitat temporal per causes diferents de les del punt anterior per un període de, almenys, tres mesos consecutius. S'hi aplicarà una ampliació igual al període justificat.  
4. Excedències per cura de fill/a, per cura de familiar, per raó de violència de gènere i per raó de violència terrorista, per un període mínim de tres mesos. S'hi aplicarà una ampliació igual al període justificat.  
  
5. Reducció de jornada per guarda legal, per cura directa de familiar, o per a cura de menor afectat de malaltia greu, per un període mínim de tres mesos, calculat en jornades completes. S'hi aplicarà una ampliació igual al període justificat.  
6. Atenció a persones en situació de dependència, conformement al recollit en la Llei 39/2006, de 14 de desembre, de promoció de l'autonomia personal i atenció a les persones en situació de dependència, per un període mínim de tres mesos. S'hi aplicarà una ampliació igual al període justificat. Aquests períodes s'indicaran i acreditaran degudament en el moment de presentar la sol·licitud. Serà compatible l'aplicació de més d'una de les situacions previstes en aquest apartat, podent-se acumular diferents períodes, sempre que els períodes justificats no concórreguen en idèntic període de temps. El còmput de l'ampliació a aplicar es realitzarà arredonint a l'alça a mesos complets el període justificat o, si resulten d'aplicació diversos períodes, la suma dels períodes justificats. A aquest efecte, el període justificat per naixement o cura de fill/a serà d'un any per cada fill/a, comptador des de la data de naixement o de la resolució judicial o administrativa.  
  
7. S'hi aplicarà una ampliació de dos anys addicionals per a les persones amb una discapacitat reconeguda igual o superior al trenta-tres per cent.  
c) Sol·licitar la seua incorporació en una universitat o centre d'investigació públics diferents de aquell en el qual van realitzar la seua formació predoctoral i van obtindre el doctorat.  
d) En cas que les ajudes se sol·liciten per a estades de formació en universitats o centres d'investigació situats a l'estranger, o per a estades de formació en centres d'investigació públics espanyols, l'últim any de l'ajuda haurà de realitzar-se en una universitat pública espanyola, seleccionada per la persona candidata. Aquest any podrà realitzar-se en la universitat on el beneficiari va obtindre el títol de doctor.  
  
e) Les sol·licituds hauran de comptar amb l'aval i acceptació dels directors/es dels grups, unitats o centres d'investigació receptors, així com amb el d'un grup de la Universitat Miguel Hernández d'Elx, l'estructura d'investigació de la qual de procedència serà la d'adscripció a efectes contractuals de la persona beneficiària de l'ajuda, per la qual cosa, en tot cas, la sol·licitud haurà de comptar amb l'acord favorable del consell o de la junta del departament/institut on la persona candidata haja d'incorporar-se en cas que la sol·licitud siga concedida.  
  
f) Formalitzar un contracte d'assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica l'àmbit de cobertura de la qual incloga el país de destinació. Aquestes assegurances hauran de cobrir el període total de gaudi efectiu de l'ajuda.  
2. Ajudes per a la requalificació del professorat universitari funcionari o contractat. professorat universitari funcionari o contractat en la Universitat Miguel Hernández d'Elx que reunisca els següents requisits:  
  
a) Exercir en la Universitat Miguel Hernández d'Elx com a professor titular d'universitat, professor contractat doctor i professor ajudant doctor. En el cas de professorat ajudant doctor, haurà de finalitzar el període d'estada en la universitat o centre d'investigació de destinació abans de la finalització de la seua relació laboral amb la Universitat Miguel Hernández d'Elx.  
b) Sol·licitar la incorporació en una universitat o centre d'investigació públics diferents de aquell en el qual mantenen la relació estatutària o laboral.  
c) El professorat titular d'universitat i el contractat doctor no haurà de superar deu anys de servei en aquestes figures en el moment de la sol·licitud.  
d) Formalitzar un contracte d'assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica l'àmbit de cobertura de la qual incloga el país de destinació. Aquestes assegurances hauran de cobrir el període total de gaudi efectiu de l'ajuda.  
3. Ajudes «María Zambrano» per a l'atracció de talent internacional. Personal docent i investigador amb trajectòria postdoctoral acumulada en universitats o centres d'investigació estrangers que reunisca els següents requisits:  
a) Personal docent i investigador, de nacionalitat espanyola o d'un altre país, amb una trajectòria postdoctoral acumulada no inferior a vint-i-quatre mesos en universitats o centres d'investigació espanyols o situats fora d'Espanya diferents al de la defensa de la tesi doctoral.  
b) Estar desenvolupant, en el moment de formular la sol·licitud, projectes d'investigació en universitats o centres situats fora d'Espanya.  
  
c) Que les estades objecte de les ajudes es desenvolupen en la Universitat Miguel Hernández d'Elx.  
d) Justificació de l'impacte de la seua incorporació en la requalificació de l'equip universitari d'acolliment.  
e) Formalitzar un contracte d'assegurança d'accidents, de responsabilitat civil i una pòlissa d'assistència sanitària. Aquestes assegurances hauran de cobrir el període total de gaudi efectiu de l'ajuda.  
  
Segon. Objecte  
Es contemplen tres modalitats d'ajudes:  
1. Ajudes «Margarita Salas» per a la formació de joves doctors. Formació de joves doctors mitjançant estades de formació de 2 o 3 anys, en una universitat pública espanyola o bé en universitats i centres d'investigació estrangers, així com en organismes públics d'investigació espanyols sempre que l'últim any de l'estada es realitze en una universitat pública espanyola seleccionada per aquests joves doctors. Aquesta formació podrà incloure la col·laboració en docència amb la universitat receptora que, en tot cas, no podrà superar les 60 hores per curs.  
  
2. Ajudes per a la requalificació del professorat universitari funcionari o contractat. Requalificació del professorat universitari funcionari o contractat en la Universitat Miguel Hernández d'Elx mitjançant estades de formació d'un a tres anys, en una universitat o centre d'investigació públics diferent de aquell en el qual mantenen la relació estatutària o laboral.  
3. Ajudes «María Zambrano» per a l'atracció de talent internacional. Atracció a universitats públiques espanyoles de personal docent i investigador amb trajectòria postdoctoral acumulada en universitats o centres d'investigació estrangers per a estades d'un, dos o tres anys.  
  
Tercer. Bases reguladores  
https://boumh.umh.es/files/2021/07/RR\_03480\_2021.pdf  
  
Quarta. Quantia  
La quantia total de 4.034.799,00 euros durant el període 2021-2023, amb un màxim anual 1.344.933,00 euros en cadascuna de les 3 anualitats. Quant al repartiment entre les tres modalitats d'ajudes:  
1. Ajudes «Margarita Salas» per a la formació de joves doctors. La quantia total que es preveu destinar a aquesta tipologia d'ajudes és de 2.017.399,5 euros. El nombre total d'ajudes concedides es determinarà en atenció a les sol·licituds presentades, tenint en compte que es destinarà, almenys, el cinquanta per cent de l'import de la subvenció a aquesta modalitat. Si no es cobrira l'import esmentat amb les sol·licituds presentades, es podrà realitzar una convocatòria complementària.  
Aquestes ajudes podran tindre una duració de dos o tres anys. En tot cas, les estades de formació es desenvoluparan de forma continuada. Aquesta modalitat d'ajuda s'articularà a través d'un contracte d'accés al Sistema Espanyol de Ciència, Tecnologia i Innovació o, si escau, quan no siga possible, d'investigador distingit entre la Universitat Miguel Hernández d'Elx i l'investigador seleccionat, d'acord amb el que es preveu en els articles 22 i 23, respectivament, de la Llei 14/2011, d'1 de juny, de la ciència, la tecnologia i la innovació.  
L'assignació mensual per als quals sol·liciten realitzar l'estada a l'estranger serà de 3.500 euros bruts mensuals. Per part seua, si l'estada es duu a terme dins del territori nacional serà de 2.800 euros bruts mensuals. Una part d'aquest import es destinarà a abonar les despeses de seguretat social que, en el cas d'existir vinculació contractual, corresponguen. Així mateix, s'assignarà un pagament únic en concepte de despeses de trasllat que serà, com a màxim, de 3.500 euros. No obstant això, els beneficiaris d'aquestes ajudes podran participar durant el període de vigència de la present, en les convocatòries pròpies que es publiquen anualment per la Universitat Miguel Hernández d'Elx, a l'efecte de sufragar les despeses de desplaçament, que, si escau, excedisquen els 3.500 euros, fins al límit de la disponibilitat pressupostària que anualment s'aprove.  
2. Ajudes per a la requalificació del professorat universitari funcionari o contractat. La quantia total que es preveu destinar a aquesta tipologia d'ajudes és d'1.008.699,75 euros. El nombre total d'ajudes concedides es determinarà en atenció a les sol·licituds presentades. Si no es cobrira l'import esmentat amb les sol·licituds presentades, es podrà destinar a altres modalitats d'ajudes.  
Aquestes ajudes podran tindre una duració d'un, dos o tres anys. En tot cas, la realització de les estades de formació podrà desenvolupar-se tant de forma continuada com en períodes de temps separats. Quant a la tipologia d'ajudes, cal tindre en compte:  
a) En el cas de professorat permanent, aquestes ajudes podran tindre una duració d'un, dos o tres anys. Per als professors ajudants doctors, les ajudes podran tindre una duració d'un o dos anys.  
b) Els professors ajudants doctors, mantindran la reserva de plaça en la universitat en la qual estigueren contractats, sense pèrdua d'antiguitat, durant el temps de duració de l'estada de formació finançada amb aquestes ajudes.  
L'assignació serà equivalent al sou actual de cadascun dels contractats funcionaris o laborals (en funció de cada modalitat contractual) més una prima addicional de mobilitat del vint per cent d'aquest sou brut. Així mateix, s'assignarà un pagament únic en concepte de despeses de trasllat que serà, com a màxim, de 3.500 euros. No obstant això, els beneficiaris d'aquestes ajudes podran participar durant el període de vigència de la present, en les convocatòries pròpies que anualment publique la Universitat Miguel Hernández d'Elx, a l'efecte de sufragar les despeses de desplaçament que, si escau, excedisquen els 3.500 euros, així com abonar la totalitat o part de l'allotjament; fins al límit de la disponibilitat pressupostària que anualment s'aprove.  
  
3. Ajudes «María Zambrano» per a l'atracció de talent internacional. La quantia total que es preveu destinar a aquesta tipologia d'ajudes és d'1.008.699,75 euros. El nombre total d'ajudes concedides es determinarà en atenció a les sol·licituds presentades. Si no es cobrira l'import esmentat amb les sol·licituds presentades, es podrà destinar a altres modalitats d'ajudes.  
Aquestes ajudes podran tindre una duració d'un, dos o tres anys. Les estades d'investigació se desenvoluparan de forma continuada. Si la persona tinguera un contracte amb la seua universitat d'origen, s'entendrà que aquestes subvencions tenen la consideració d'ajudes de mobilitat. Per la seua banda, si no tinguera vinculació contractual o si el seu contracte es trobara suspés, se subscriurà un contracte postdoctoral amb el beneficiari, que es regirà, preferiblement, per l'article 23 de la Llei 14/2011, d'1 de juny, de la ciència, la tecnologia i la innovació i tindrà dedicació a temps complet.  
L'assignació mensual serà de 4.000 euros bruts. Aquest import es destinarà a satisfer les retribucions salarials, els complements, les dietes, seguretat social, etc. Així mateix, s'assignarà un pagament únic en concepte de despeses de trasllat que serà, com a màxim, de 3.500 euros. No obstant això, els beneficiaris d'aquestes ajudes podran participar durant el període de vigència de la present, en les convocatòries pròpies que es publiquen anualment per la Universitat Miguel Hernández d'Elx, a l'efecte de sufragar les despeses de desplaçament que, si escau, excedisquen els 3.500 euros, així com d'abonar la totalitat o part de l'allotjament, fins al límit de la disponibilitat pressupostària que anualment s'aprove.  
No es computaran com a períodes de gaudi efectiu les possibles interrupcions per causes de força major (com les derivades de malalties), de tal forma que es podrà continuar amb la realització en un moment posterior.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació en el DOGV i finalitzarà el dia 6 de setembre de 2021.  
  
Sisé. Altres dades  
  
1. Ajudes «Margarita Salas» per a la formació de joves doctors. Amb la sol·licitud la persona candidata ha d'aportar la documentació següent:  
a) Curriculum vitae abreujat (CVA).  
b) Títol de doctor o, si escau, document acreditatiu del pagament de les taxes per a la seua expedició.  
c) Historial cientificotècnic del grup receptor.  
d) Memòria justificativa de l'impacte d'aquesta estada en el progrés de la carrera docent i investigadora del candidat.  
e) Document d'acceptació de l'estada pel centre receptor.  
f) Certificat emés i signat pel director del seu departament en el qual s'expresse l'autorització de l'activitat a realitzar i es valore l'impacte de l'estada sobre la docència, en cas de tindre vinculació amb la Universitat Miguel Hernández.  
2. Ajudes per a la requalificació del professorat universitari funcionari o contractat. Amb la sol·licitud s'ha d'aportar la documentació següent:  
a) Curriculum vitae abreujat (CVA) de la persona candidata.  
b) Historial cientificotècnic del grup receptor.  
c) Memòria en què es justifique l'impacte en la docència, investigació i transferència del coneixement que aportarà aqueixa estada en el candidat i grup d'investigació de la Universitat d'origen.  
d) Document d'acceptació de l'estada per la universitat o el centre receptor.  
e) Certificat emés i signat pel director del seu Departament en el qual s'expresse l'autorització de l'activitat a realitzar i es valore l'impacte de l'estada sobre la docència.  
3. Ajudes «María Zambrano» per a l'atracció de talent internacional. Amb la sol·licitud s'ha d'aportar la documentació següent:  
a) Curriculum vitae abreujat (CVA) de la persona candidata.  
b) Títol de doctor i, si escau, document acreditatiu de la sol·licitud d'equivalència.  
c) Acreditació de la trajectòria postdoctoral acumulada de la persona candidata mitjançant els períodes de vinculació a altres organismes o institucions.  
d) Historial cientificotècnic del grup receptor.  
e) Memòria en què es justifique l'adequació del candidat a les necessitats d'investigació i transferència del coneixement del grup receptor i impacte esperat.  
f) Document d'acceptació de l'estada pel centre receptor.  
  
Elx, 1 de juliol de 2021.- El rector: Juan José Ruiz Martínez.